ఈక్షన్ డిజిటల్ ఆస్ట్రో వాల్ క్లాక్

**ఈక్షన్ డిజిటల్ ఆస్ట్రో వాల్ క్లాక్** (Ekshan Digital Astro Wall Clock) అనేది భారతీయ జ్యోతిష్య సంప్రదాయాన్ని ఆధునిక డిజిటల్ టెక్నాలజీతో కలిపిన ఒక వినూత్న గోడ గడియారం. దీనిని హైదరాబాద్‌కు చెందిన యువ పారిశ్రామికవేత్త వి. శ్రవణ్ కుమార్ రూపొందించారు. ఈ గడియారం ద్వారా సమయంతోపాటు పంచాంగానికి సంబంధించిన ముఖ్యమైన సమాచారం డిజిటల్ రూపంలో అందుబాటులో ఉంటుంది.

దీనిని సోహన్ సితార ప్రైవేట్ లిమిటెడ్ సంస్థ “ఈక్షన్” బ్రాండ్ పేరుతో అభివృద్ధి చేసింది. ఇది ఆధునిక ఎలక్ట్రానిక్స్, భారతీయ జ్యోతిష్య విజ్ఞానాన్ని కలిపిన తొలి డిజిటల్ ఆస్ట్రో వాల్ క్లాక్ గా రికార్డుల్లోకి ఎక్కింది.

## నేపథ్యం
స్మార్ట్‌ఫోన్లు, మొబైల్ యాప్‌ల ద్వారా పంచాంగ సమాచారం అందుబాటులో ఉన్నప్పటికీ, చాలామందికి అది సులభంగా ఒకచోట లభించకపోవడం వల్ల సమస్యగా మారింది. ఈ సమస్యను గుర్తించిన వి. శ్రవణ్ కుమార్, పంచాంగ సమాచారాన్ని ఒకే డిజిటల్ డిస్ప్లేలో అందించేలా ఈ గడియారాన్ని రూపొందించారు.

## ఆవిష్కర్త
వి. శ్రవణ్ కుమార్ – ఈక్షన్ ఆస్ట్రో వాల్ క్లాక్ ఆవిష్కర్త, వ్యవస్థాపకుడు. గత 15 సంవత్సరాలుగా జ్యోతిషశాస్త్రం, పంచాంగ ఆధారిత వేద కాల వ్యవస్థలపై లోతైన ఆసక్తితో అధ్యయనం చేస్తూ ఆచరిస్తున్నారు. ఆయన ఈక్షన్  ఆస్ట్రో వాల్ క్లాక్ స్థాపకుడిగా, ఆధునిక సాంకేతికతతో వేద కాలజ్ఞానాన్ని ప్రతి ఇంటికి చేరవేయాలనే లక్ష్యంతో ఈ వినూత్న ఉత్పత్తిని రూపొందించారు.

అదనంగా, ఆయన “శ్రీ మాత కాలదర్శిని” అనే ప్రత్యేక ఆషాఢ మాస పంచాంగ క్యాలెండర్ ను ప్రారంభించి, ప్రతి సంవత్సరం సుమారు 5000 క్యాలెండర్లను శక్తి భక్తులకు ఉచితంగా పంపిణీ చేస్తున్నారు.

వృత్తిపరంగా, వి. శ్రవణ్ కుమార్ మీడియాలోనూ, కమ్యూనికేషన్ రంగంలోనూ 20 సంవత్సరాలకు పైగా అనుభవం కలిగిన నిపుణులు. టెలివిజన్ ప్రోగ్రామింగ్, ఫిల్మ్ మేకింగ్, మార్కెటింగ్, బ్రాండింగ్, కంటెంట్ స్ట్రాటజీ వంటి విభాగాలలో ఆయనకు విస్తృత అనుభవం ఉంది.

అలాగే మీడియా ప్లానింగ్, డిజిటల్ మార్కెటింగ్, ప్రమోషనల్ కంటెంట్ రూపకల్పన, టెలివిజన్, రేడియో, అవుట్‌డోర్, డిజిటల్ ప్లాట్‌ఫార్మ్‌లలో సమగ్ర ప్రచార కార్యక్రమాల అమలులో ఆయన విశేష అనుభవాన్ని సంపాదించారు. బ్రాండ్ స్ట్రాటజిస్ట్, మీడియా కన్సల్టెంట్‌గా, హైదరాబాద్‌లోని అనేక ప్రముఖ ఆసుపత్రులలో బ్రాండింగ్ హెడ్ గా పనిచేశారు.

## వివరాలు
సాధారణ గోడ గడియారంలా కేవలం సమయాన్ని మాత్రమే చూపించకుండా, ఈ డిజిటల్ ఆస్ట్రో వాల్ క్లాక్‌లో పంచాంగానికి సంబంధించిన పలు వివరాలు చూపించబడతాయి. వాటిలో ముఖ్యమైనవి:

* ప్రస్తుత సమయం, తేదీ
* తిథి
* నక్షత్రం
* రాహుకాలం
* యమగండం
* అమృత ఘడియలు
* సూర్యోదయం, సూర్యాస్తమయం సమయాలు

ఈ సమాచారమంతా ఒకే స్క్రీన్‌లో డిజిటల్ రూపంలో కనిపించేలా రూపొందించబడింది.

ఈక్షన్ డిజిటల్ ఆస్ట్రో వాల్ క్లోక్స్ లో ఇవ్వబడిన పంచాంగ గణితమంతయు దృక్ సిద్ధాంత రీత్యా పంచాంగము. పంచాంగ గణితమంతయు భారతీయ కాలమానము IST లో ఇవ్వబడినవి. నక్షత్రకాలమానము, నిరాయణ గ్రహస్థితి (ఎఫిమెరిస్) ఉదయం గం॥ 5:30 నిమి.లకు ఇవ్వబడినవి. నిరాయణ గ్రహస్థితి (ఎఫిమెరిస్) → అంటే గ్రహాల ఖచ్చితమైన స్థానాలు చూపించే పట్టిక.

## అభివృద్ధి
ఈ గడియారం రూపకల్పనకు ముందు అనేక దశల్లో ప్రోటోటైపులు తయారు చేసి పరీక్షించారు. ఖచ్చితమైన జ్యోతిష్య గణనలను ఆటోమేటిక్‌గా లెక్కించే విధంగా దీనిని రూపొందించారు. టెక్నాలజీ, సంప్రదాయ జ్యోతిష్య గణనలను కలిపి ఒక వినియోగదారుకు సులభంగా ఉపయోగపడే పరికరంగా దీనిని అభివృద్ధి చేశారు.

## వినియోగం
ముహూర్తాలు, పూజలు, శుభకార్యాల కోసం సరైన సమయాలను తెలుసుకోవడానికి ఈ పరికరం ఉపయోగపడుతుంది. ముఖ్యంగా గృహాలు, పూజారులు, జ్యోతిష్యులు, చిన్న వ్యాపార సంస్థలు వంటివారు ఈ గడియారంను ఉపయోగిస్తున్నారు.

## ప్రాముఖ్యత
డిజిటల్ టెక్నాలజీతో సంప్రదాయ పంచాంగ సమాచారాన్ని కలిపిన ఈ ఉత్పత్తి, భారతీయ సంస్కృతికి చెందిన జ్యోతిష్య విజ్ఞానాన్ని ఆధునిక రూపంలో అందించే ఒక కొత్త ప్రయోగంగా భావించబడుతోంది. హైదరాబాద్‌లోని చిన్న స్థాయి టెక్నాలజీ పారిశ్రామిక వేత్తల నుంచి వచ్చిన వినూత్న ఆవిష్కరణగా ఇది గుర్తింపు పొందింది.

## మూలాలు

## బాహ్య లింకులు
* 

వర్గం:భారతీయ ఆవిష్కరణలు
వర్గం:గడియారాలు
వర్గం:డిజిటల్ పరికరాలు
వర్గం:సాంకేతిక వ్యవస్థలు